CELEX: 32020D0766
Language: da
Date: 2020-06-08 00:00:00
Title: Rådets afgørelse (EU) 2020/766 af 8. juni 2020 om beskikkelse af medlemmer af og suppleanter til Regionsudvalget for perioden fra den 1. februar 2020 til den 25. januar 2025

12.6.2020   
               
               
                  DA
               
               
                  Den Europæiske Unions Tidende
               
               
                  L 187/3
               
            
         RÅDETS AFGØRELSE (EU) 2020/766
         af 8. juni 2020
         om beskikkelse af medlemmer af og suppleanter til Regionsudvalget for perioden fra den 1. februar 2020 til den 25. januar 2025
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 300, stk. 3, og artikel 305,
         under henvisning til Rådets afgørelse (EU) 2019/852 af 21. maj 2019 om Regionsudvalgets sammensætning (1),
         under henvisning til indstillingerne fra den estiske, den cypriotiske og den luxembourgske regering, og
         ud fra følgende betragtninger:
         
                     (1)
                  
                  
                     I traktatens artikel 300, stk. 3, fastsættes det, at Regionsudvalget skal bestå af repræsentanter for regionale og lokale myndigheder, der enten skal være valgt til en regional eller lokal myndighed eller være politisk ansvarlige over for en valgt forsamling.
                  
               
                     (2)
                  
                  
                     I traktatens artikel 305 fastsættes det, at Regionsudvalgets medlemmer samt et tilsvarende antal suppleanter beskikkes af Rådet for en periode på fem år efter indstilling fra hver enkelt medlemsstat.
                  
               
                     (3)
                  
                  
                     Eftersom mandatet for medlemmerne af og suppleanterne til Regionsudvalget udløb den 25. januar 2020, bør der beskikkes nye medlemmer og suppleanter.
                  
               
                     (4)
                  
                  
                     Den 10. december 2019 vedtog Rådet afgørelse (EU) 2019/2157 (2) efter indstilling fra medlemsstaterne. Nævnte afgørelse beskikkede for perioden fra den 26. januar 2020 til den 25. januar 2025 de medlemmer og suppleanter, som den tjekkiske, den danske, den estiske, den cypriotiske, den lettiske, den luxembourgske, den nederlandske, den østrigske, den rumænske, den slovenske, den slovakiske og den svenske regering havde indstillet. Afgørelse (EU) 2019/2157 beskikkede også for den samme periode tre medlemmer, som den belgiske regering havde indstillet, 21 medlemmer og 20 suppleanter, som den tyske regering havde indstillet, otte medlemmer og otte suppleanter, som den irske regering havde indstillet, 16 medlemmer og 16 suppleanter, som den spanske regering havde indstillet, 10 medlemmer og 14 suppleanter, som den italienske regering havde indstillet, fire medlemmer og fire suppleanter, som den maltesiske regering havde indstillet, og otte medlemmer og otte suppleanter, som den finske regering havde indstillet.
                  
               
                     (5)
                  
                  
                     Den 20. januar 2020 vedtog Rådet afgørelse (EU) 2020/102 (3) efter indstilling fra medlemsstaterne. Nævnte afgørelse beskikkede for perioden fra den 26. januar 2020 til den 25. januar 2025 de medlemmer og suppleanter, som den græske, den franske, den kroatiske, den litauiske, den ungarske og den portugisiske regering havde indstillet, samt fire medlemmer og fire suppleanter, som den belgiske regering havde indstillet, ét medlem, som den bulgarske regering havde indstillet, ét medlem og én suppleant, som den irske regering havde indstillet, ét medlem og én suppleant, som den spanske regering havde indstillet, 14 medlemmer og 10 suppleanter, som den italienske regering havde indstillet, og 21 medlemmer og 20 suppleanter, som den polske regering havde indstillet.
                  
               
                     (6)
                  
                  
                     Den 3. februar 2020 vedtog Rådet afgørelse (EU) 2020/144 (4) efter indstilling fra medlemsstaterne. Nævnte afgørelse beskikkede for perioden fra den 26. januar 2020 til den 25. januar 2025 fire medlemmer og fire suppleanter, som den spanske regering havde indstillet, og ét medlem og én suppleant, som den finske regering havde indstillet.
                  
               
                     (7)
                  
                  
                     Den 26. marts 2020 vedtog Rådet afgørelse (EU) 2020/511 (5) efter indstilling fra medlemsstaterne. Nævnte afgørelse beskikkede for perioden fra den 26. januar 2020 til den 25. januar 2025 fem medlemmer og otte suppleanter, som den belgiske regering havde indstillet, én suppleant, som den tyske regering havde indstillet, og ét medlem, som den maltesiske regering havde indstillet.
                  
               
                     (8)
                  
                  
                     Afgørelse (EU) 2019/852 om Regionsudvalgets sammensætning blev anset for at genoprette balancen i den fordeling af pladser, der eksisterede før vedtagelsen af Rådets afgørelse 2014/930/EU (6), og med henblik herpå øgede afgørelse (EU) 2019/852 antallet af medlemmer og suppleanter, som Estland, Cypern og Luxembourg hver især tildeles, med én. Denne nye sammensætning skulle kun finde anvendelse i tilfælde af Det Forenede Kongeriges udtræden af Unionen. Eftersom Det Forenede Kongeriges udtræden af Unionen fik retskraft den 1. februar 2020, er antallet af medlemmer af Regionsudvalget fra denne dato det, der er fastsat i artikel 1 i afgørelse (EU) 2019/852. Derfor har den estiske, cypriotiske og luxembourgske regering ret til at indstille ét yderligere medlem og én yderligere suppleant.
                  
               
                     (9)
                  
                  
                     Den estiske, cypriotiske og luxembourgske regering har indstillet deres kandidater til deres yderligere ledige pladser som medlemmer og suppleanter. Disse medlemmer og suppleanter bør beskikkes for perioden fra den 1. februar 2020 til den 25. januar 2025. Denne afgørelse bør derfor finde anvendelse med tilbagevirkende kraft fra den 1. februar 2020 —
                  
               VEDTAGET DENNE AFGØRELSE:
         
            Artikel 1
            Følgende medlemmer og suppleanter beskikkes til Regionsudvalget for perioden fra den 1. februar 2020 til den 25. januar 2025:
            
                        —
                     
                     
                        som medlemmer beskikkes de personer, der for hver medlemsstat er opført på listen i bilag I
                     
                  
                        —
                     
                     
                        som suppleanter beskikkes de personer, der for hver medlemsstat er opført på listen i bilag II.
                     
                  
         
            Artikel 2
            Denne afgørelse træder i kraft på dagen for vedtagelsen.
            Den anvendes fra den 1. februar 2020.
         
         
            Udfærdiget i Bruxelles, den 8. juni 2020.
            
               
                  På Rådets vegne
               
               A. METELKO-ZGOMBIĆ
               Formand
            
         
         
            (1)  EUT L 139 af 27.5.2019, s. 13.
         
            (2)  Rådets afgørelse (EU) 2019/2157 af 10. december 2019 om beskikkelse af medlemmer af og suppleanter til Regionsudvalget for perioden fra den 26. januar 2020 til den 25. januar 2025 (EUT L 327 af 17.12.2019, s. 78).
         
            (3)  Rådets afgørelse (EU) 2020/102 af 20. januar 2020 om beskikkelse af medlemmer af og suppleanter til Regionsudvalget for perioden fra den 26. januar 2020 til den 25. januar 2025 (EUT L 20 af 24.1.2020, s. 2).
         
            (4)  Rådets afgørelse (EU) 2020/144 af 3. februar 2020 om beskikkelse af medlemmer af og suppleanter til Regionsudvalget for perioden fra den 26. januar 2020 til den 25. januar 2025 (EUT L 32 af 4.2.2020, s. 16).
         
            (5)  Rådets afgørelse (EU) 2020/511 af 26. marts 2020 om beskikkelse af medlemmer af og suppleanter til Regionsudvalget for perioden fra den 26. januar 2020 til den 25. januar 2025 (EUT L 113 af 8.4.2020, s. 18).
         
            (6)  Rådets afgørelse 2014/930/EU af 16. december 2014 om Regionsudvalgets sammensætning (EUT L 365 af 19.12.2014, s. 143).
      
      
         
            BILAG I
            ПРИЛОЖЕНИЕ I — ANEXO I — PŘÍLOHA I — BILAG I — ANHANG I — I LISA — ΠΑΡΑΡΤΗΜΑ Ι — ANNEX I — ANNEXE I — PRILOG I — ALLEGATO I — I PIELIKUMS — I PRIEDAS — I. MELLÉKLET — ANNESS I — BIJLAGE I — ZAŁĄCZNIK I — ANEXO I — ANEXA I — PRÍLOHA I — PRILOGA I — LIITE I — BILAGA I
            Членове / Miembros / Členové / Medlemmer / Mitglieder / Liikmed / Μέλη / Members / Membres / Članovi / Membri / Locekļi / Nariai / Tagok / Membri / Leden / Członkowie / Membros / Membri / Členovia / Člani / Jäsenet / Ledamöter
            EESTI
            Mr Juri GOTMANS
            Member of a Local Assembly: Võru City Council
            
            ΚYΠΡΟΣ
            Mr Christakis MELETIES
            
               President of the Community Council of Kokkinotrimithia
            
            LUXEMBOURG
            Mr Gusty GRAAS
            Member of a Local Assembly: Conseil communal de la commune de Bettembourg
            
         
      
      
         
            BILAG II
            ПРИЛОЖЕНИЕ II — ANEXO II — PŘÍLOHA II — BILAG II — ANHANG II — II LISA — ΠΑΡΑΡΤΗΜΑ IΙ — ANNEX II — ANNEXE II — PRILOG II — ALLEGATO II — II PIELIKUMS — II PRIEDAS — II. MELLÉKLET — ANNESS II — BIJLAGE II — ZAŁĄCZNIK II — ANEXO II — ANEXA II — PRÍLOHA II — PRILOGA II — LIITE II — BILAGA II
            Заместник-членове / Suplentes / Náhradníci / Suppleanter / Stellvertreter / Asendusliikmed / Αναπληρωτές / Alternate members / Suppléants / Zamjenici članova / Supplenti / Aizstājēji / Pakaitiniai nariai / Póttagok / Membri Supplenti / Plaatsvervangers / Zastępcy członków / Suplentes / Supleanți / Náhradníci / Nadomestni člani / Varajäsenet / Suppleanter
            EESTI
            Mr Kurmet MÜÜRSEPP
            Representative of a local body with political accountability to an elected Assembly: Antsla Rural Municipality Council
            
            ΚYΠΡΟΣ
            Mr Panayiotis VASILIOU
            
               President of the Community Council of Mazotos, Larnaca
            
            LUXEMBOURG
            Mr Vincent REDING
            Member of a Local Assembly: Conseil communal de la commune de Weiler-la-Tour